فخرالدوله شاه‌غازی

ملک فخرالدوله شاه غازی پادوسپانیان سی و سومین حاکم بی‌یه که سال‌های ۷۶۱ تا ۷۸۰ هجری رویان دله حکومت هکرده.

 زندگی‌نامه 
شاه‌غازی که جلال‌الدوله اسکندر برار بی‌یه، ونه حکومت گدر کلارستاق دله دیّه و وه ره پشتی کرده. وه زمونی امیر مسعود سربداری سال ۷۴۳ خاسته آمل ره بیره، سربدارون ِلشکر ره دیم-به-دیم نهب شی‌یه تا وشون تمرکز ره بهم دینگنه. شاه غازی قوسین دزد ره ۲۷ ذی‌الحجه ۷۵۹ هجری فتح هاکرده و ونه گنج ره ری جه بیارده کجور.

شاه‌غازی وقتی جلال‌الدوله اسکندر سال ۷۶۱ هجری، بمرده په، ونه جا هنیشته. شاه‌غازی و کیا افراسیاب چلاوی میون جنگ بی‌یه و تا جلالک مار پرچین، که افراسیاب ره بکوشتنه، این دشمنی دیّه. این سال دله اولیاءالله آملی، که تاریخ رویان کتاب ره بنویشته، آمل جه فرار هاکرده و بمو شاه غازی پلی پناه بیته.

فخرالدوله شاه‌غازی سال ۷۸۰ هجری، ات کمه پیش از تیمور گورکانی حمله، بمرده.

 منابع 

 چراغعلی اعظمی سنگسری. «گاوباریان پادوسپانی». ص ۹۸–۹۳.

رده:پادوسپانیون اسپهبدون